Η παρέμβαση αυτή σχετίζεται µε τη διαστρέβλωση των αγώνων και του ρόλου των 
αναρχικών και αντεξιουσιαστικών οµάδων στα κοινωνικά δρώμενα και κοινωνικούς 
αγώνες σε όλο τον κόσμο. 


Αφορμή η είδηση που δημοσιεύτηκε, σε ημερήσια εφημερίδα στις 30/1/02 µε τίτλο 
“αυτοκριτική αρχιεπισκόπου για τους νέους". Μεταξύ πολλών αηδιών και 
συνηθισμένων κοινότυπων λόγων ο «λιτοδίαιτος)και «ταπεινός» αρχιεπίσκοπος, είτε 
και τα εξής: «ο σημερινός τεχνικός πολιτισμός µας, µε την υπεραφθονία των υλικών 
αγαθών, την ευμάρεια και την υπερκατανάλωση, σε συνδυασμό και µε το κακό- 
πολλές φορές- παράδειγµα από εμάς τους μεγάλους, ασκεί δυσμενή επίδραση στη 
διαμόρφωση του ήθους των μαθητών µας. Έτσι εξηγείται και το γεγονός ότι κάποιοι 
από αυτούς τους νέους µας οδηγούνται, δυστυχώς, σε λανθασµένους δρόμους και 
καταλήγουν να γίνονται αντικοινωνικά και αναρχικά στοιχεία». 


Καταρχήν όσον αφορά την υπεραφθονία των υλικών αγαθών την ευμάρεια και την 
υπερκατανάλωση αυτά ίσως υπάρχουν στην αρχιεπισκοπή και στα σπίτια των φίλων 
και συνεργατών του αρχιεπισκόπου και όχι στις μάζες της κοινωνίας, εἴτε στην 
Κύπρο είτε αλλού. 


Τώρα όσον αφορά την σπίλωση καὶ την αναφορά στο όνομα τῶν αναρχικών θα 
θέλαμε να αναφέρουμε τα εξής: 

Η εκκλησία και οι εκπροσώποι της ήταν πάντα στενά συνδεδεμένοι µε το κάθε 
κράτος και την κάθε εξουσία, είτε αυτή ήταν εκλελεγμένοι είτε όχι. Είτε ονομαζόταν 
δικτατορία ή δημοκρατία. Το µόνο πράγμα που πάντοτε ενδιέφερε και ενδιαφέρει 
τους περισσότερους «εκπροσώπους του θεού» ήταν να µη χάσουν τα οποιαδήποτε 
προνόμια και ὠφελήματα τους, όπως τις τεράστιες περιουσίες τους, τα πάρα πολλά 
κτήματα τους, και φυσικά την εξουσιαστική τους δύναμη. Αυτά όλα άσχετα από ότι 
διδασκόµαστε απο τα παραποιηµένα σχολικά βιβλία είναι ιστορικά κατεγραμμένα, 
είτε μιλάμε για οθωμανική περίοδο, είτε γερμανική κατοχή στην Ελλάδα και φυσικά 
μέχρι και σήµερα οι σχέσεις εκκλησίας και εξουσίας είναι πολύ στενές. Συμπληρώνει 
δηλαδή το ένα το άλλο στη καταλήστευση και εκμετάλλευση του κόσμου. 


Η φτώχεια, η πείνα, οι πολέμοι, οι αμέτρητοι θάνατοι μικρών παιδιών όσο πάνε και 
χειροτερεύουν σε αυτή την εποχή που ζούμε έστω κι αν θέλουν να την ονομάζουν 
εποχή της «τεχνολογίας» και της «ανάπτυξης». Η επιχείρηση όµως που λέγεται 
εκκλησία ορθόδοξη ή καθολική ή οτιδήποτε άλλο στο µόνο έργο που δίνει σημασία 
είναι αυτό που ξέρει καλύτερα. Να μετράει τα κέρδη της να αποκοιµίζει τον κόσμο, 
και να προσπαθεί να τον χαλιναγωγήσει σε κάθε εξεγερτική ή επαναστατική του 
προσπάθεια. 


Πώς µπορεί κάποιος πάμπλουτος να μιλά για πείνα και εξαθλίωση; Πώς µπορεί 
κάποιος που για νοσηλεία και εξετάσεις πάει σε κλινικές και νοσοκομεία πολυτελείας 
να μιλάει για αρρώστιες και ανθρώπινα δράματα; Πρέπει επιτέλους η κοινωνία να 
καταλάβει ποιοι είναι µε το μέρος της και ποιοί όχι. Είναι µε το μέρος της αυτοί που 
μιλούν «για αγάπη και συμπόνια και υποστηρίζουν πολέμους και σφαγές»; Είναι για 
το καλό της κοινωνίας όλες αυτές οι σφαγές των ιερέων εμπλουτισμένες µε ρόζ 
ιστορίες και παρακολουθήσεις; 


Εμείς ὡς αναρχικοί και αγωνιζόµενοι ανθρώποι δεν θα μπούμε και ούτε θα δεχτούμε 
ποτέ µας την εξουσιαστική λογική. Ήμαστε κι εµείς ένα κομμάτι που βγαίνει 


κατευθείαν από την κοινωνία και αγωνίζεται µέσα σε αυτήν και παρά τον πόλεμο που 
γίνεται εναντίον µας δεν θα σταματήσουμε ποτέ τον αγώνα. Όσο υπάρχει αδικία, 
εκμεταλλευτές και εκμεταλλευόμενοι, όσο θα μπαίνει το κέρδος πιό ψηλά από την 
ανθρώπινη ζωή και ελευθερία. πάντα θα υπάρχει η αναρχία και οι αναρχικοί, µέχρι 
όλα αυτά που δημιουργούν τα πιο πάνω να καταστραφούν. 

Δηλαδή ζητούμε την καταστροφή και την εξαφάνιση κάθε είδους εξουσίας και 
ιεραρχίας πάνω στη γή. Ο κοινωνικός πόλεμος, ο μόνος πόλεμος ενάντια στο 
κράτος και σε κάθε λογής εξουσιαστές θα συνεχιστεί μέχρι να έρθει η κοινωνική 
απελευθέρωση που θα ανοίξει το δρόμο για µια αναρχική και ελεύθερη κοινωνία.. 


ΑΝΑΡΧΙΚΟΣ ΠΗΡΥΝΑΣ ΚΥΠΡΟΥ. 

